钦定古今图书集成/明伦汇编/闺媛典/第278卷 > 皇清十一 > 廖登宸妻唐氏
## 钦定古今图书集成/明伦汇编/闺媛典/第278卷 > 皇清十一 > 廖登宸妻唐氏

按《长沙府志》：“唐氏，醴陵人，廖登宸妻，生员廖士修母。年十九适廖，二十六夫亡，习劳茹苦，训其子成诸生。性严正，督耕课织，内外兼理。士修五十而殁，每谓孙志灏曰：吾事尔祖，训尔父，虽不能剔目断机，然于尔家无惭德。今吾老矣，汝当学范文正，作秀才时，不当仅如李密图报也。”